На основу тачке IV Закључка Градског већа Града Ниша 941-1/2025-03 од 26.6.2025. године о приступању реализацији пилот пројекта „Унапређење микромобилности на територији Града Ниша“, Градска управа за комуналне делатности, послове инспекције и комуналне милиције, расписује

**ЈАВНИ ПОЗИВ**

**За избор пружаоца услуге прикупљања података у циљу процене потреба локалне заједнице у области микромобилности**

**1. Oпшти подаци**

1.1. Подаци о наручиоцу

1. Град Ниш – Градска управа за комуналне делатности, послове инспекције и комуналне милиције,
2. Седиште: ул. Вожда Карађорђа 24, Ниш
3. ПИБ: 100232752
4. Матични број: 17620541
5. Електронска пошта: [UKDPIKM.Info@gu.ni.rs](mailto:UKDPIKM.Info@gu.ni.rs)
6. Интернет страница: <https://www.ni.rs/gradska-uprava-za-komunalne-delatnosti-poslove-inspekcije-i-komunalne-milicije/>
7. Број телефона: 018/504-533

Јавни позив расписује се за потребе избора пружаоца услуге прикупљања података у циљу процене потреба локалне заједнице у области микромобилности у оквиру Пилот пројекта „Унапређење микромобилности на територији града Ниша“ у складу са Закључком Градског већа Града Ниша 941-1/2025-03 од 26.6.2025. године о приступању реализацији пилот пројекта „Унапређење микромобилности на територији Града Ниша“.

Рок за доставу пријава је 8 дана од дана објављивања јавног позива на званичном сајту Града Ниша <https://www.ni.rs> и на огласној табли органа и служби Града Ниша у ул. Николе Пашића 24.

Документација која се односи на Јавни позив доступна је за преузимање на званичном интернет сајту Града Ниша (www.ni.rs) .

Додатне информације у вези са Јавним позивом могу се добити путем мејла [UKDPIKM.Info@gu.ni.rs](mailto:UKDPIKM.Info@gu.ni.rs) или позивом на број телефона: 018/504 533.